Kulankaasi oo ka qabsoomay hotelka uu madaxweynuhu ka degan yahay Dubai ayaa waxa warbiximo kala duwan ka soo jeediyey wasiiro dhawra oo iyagu halkaasi u joogay dardar gelinta iyo ka midho dhalinta arrimahaasi, waxaana markii kulankaasi dhamaaday saxaafadda la hadlay wasiirka wasaaradda xanaanada xoolaha Somaliland, Md Cabdilaahi Maxamed Daahir (Cukuse) oo ka hadlay ujeedada kulankaas, madaxweynaha warbixin mug iyo miisaan leh ka siiyey halka ay wax u marayaan marka laga hadlayo arrimaha dhoofka xoolaha nool ee Somaliland u dhoofin jiray Sucuudiga, waxaanu yidhi “ujeedada ugu weyn ee kulankan ay wasiiradu madaxweynaha ugu yimaadeen waxa weeyi laba arrimood uun, midi waa salaan guud oo ay madaxweynaha iyo marwada koowaad ee Qaranka ugu yimaadeen xubnaha golaha wasiirada ka tirsani madaama oo uu madaxweynuhu ku jiro fasax la xidhiidha fasaxyadii madaxweynuhu ugu bixi jiray dibeda ee uu xaqa u lahaa iyo mida kale oo ah hawlihii aynu awalba la wadnay dawladda imaaraadka carabta iyo laameheeda kale oo ahayd meesha keliya ee ilaa hadda ugu wanaagsan ee inoo nuglaatay ee aynu dunidii ka galnay ee aynu xidhiidhka la yeelanay.
